
	[bookmark: nev]BARANYAI ANDREA
Gazdasági és vidékfejlesztési agrármérnök
BSc, 7. félév
Szolnoki Főiskola

	






Témavezető:
	Dr. Dencső István
főiskolai adjunktus, kandidátus, SZF




Adoptogén gyógynövények génmegőrzése in vitro módszerekkel

Figyelmünk azért fordult a roboráló növények (a som és a homoktövis) felé, mert ezzel a területtel hazánkban nagyon kevesen foglalkoznak.
A homoktövisnél és a somnál sikerült kidolgoznunk az indító és a felszaporító táptalajt mind a vad, mind a kultúrfajok esetében. A somnál az indító táptalaj DCR+ 1 mg/l GA, a felszaporító a DCR+ 0,2 mg/l BAP. A homoktövisnél az indító a BTM+ 1 mg/l GA, a szaporító a BTM + 0,2 ml/l BAP. A homoktövisnél a Hippophae rhamnoides var.carpatikca klónoknál sikerült gyökérprimódium indikációt elérnünk nagy adagú 10 mg/l IES alkalmazásával.

A somnál a gyökereztetési kísérletek sokáig folytak, a korábban alkalmazott táptalajokon a somot nem sikerült legyökereztetni, pedig a szakmában eddig használt összes gyökereztetési eljárást kipróbáltuk.
2012 márciusában Marks és Simpson /2000/ kísérletei alapján új módszert próbáltunk ki. Nevezetesen a gyökereztetésre letett növényeket 3 csoportba osztottuk, úgy mind a gyökereztetésre letett osztódó növény főhajtásának felső 2-2.5 cm-es része, a levágott főhajtás alsó része, a harmadik csoportba az oldalhajtásokat tettük le gyökereztető táptalajra.
Három különböző gyökereztető táptalajt használtunk:
a) 10mg/l NES,
b) 10mg/l IVS, ill.
c) IVS+IES+NES 3+3+3 mg/l kombinációja.

A hormontartalmú táptalajokon 1 hétig voltak a növények, majd hormonmentes DCR alaptáptalajra tettük őket.
A legyökeresedett növényeket vizuálisan értékelve egyértelműen az auxin kombináció volt a legjobb, ezen a táptalajon igazi gyökerek fejlődtek, a másik két táptalajon az erősen elkalluszosodott alapból eredtek az úgynevezett léggyökerek, ezeket a növényeket nem is lehetett akklimatizálni. A NES.-en lévő növények kallusza egyébként fehér volt, az IVS-en lévőké pedig zöld.
A legyökeresedett növényeket aztán sikeresen akklimatizáltuk.



